title: -amaliy topshiriq - 9-sinf Informatika va axborot texnologiyalari
text: ularni notoʻgʻri mazmunda ishlatsangiz, jumlaning maʼnosi
  oʻzgarib ketishi mumkin. Agar siz bunday jumla uchun imloni
  tekshiruvchi dasturdan foydalansangiz, u notoʻgʻri soʻzni
  imloviy xato sifatida belgilamaydi, chunki texnik jihatdan bu
  imlo xatosi boʻlmaydi.
  15.03-rasm. Gomofonga misol.
  Yuqorida aytib oʻtilganlardan tashqari, imloni tekshiruvchi
  dasturda foydalanuvchilarga imlo xatolarni to‘g‘rilashdan ko‘ra
  koʻproq imkoniyatlarni taqdim etuvchi boshqa funksiyalar
  ham boʻlishi mumkin. Siz soʻzni
  oʻzgartirishingiz va notoʻgʻri
  yozilgan soʻzni almashtirish uchun tavsiya etilgan soʻzlardan
  birini qabul qilishingiz mumkin. Agar bir nechta soʻzda bir
  xil imloviy xatoga yoʻl qoʻysangiz,
  ularning barchasini
  oʻzgartirishingiz yoki notoʻgʻri yozilgan soʻzni oʻzini yoki
  barchasini eʼtiborsiz qoldirishingiz mumkin. Agar yozgan
  so‘zingizning toʻgʻri yozilganiga ishonchingiz komil bo‘lsa,
  lugʻatga qoʻshish funksiyasini tanlashingiz mumkin.
  Grammatik xatoni tekshirish
  Ushbu gaplardan qaysi biri toʻgʻri maʼnoga ega? “Men u
  filmga koʻrdim” yoki “Men u filmni koʻrdim”? Ushbu ikkala
  gapning ham imlosi tekshirildi va hech qanday soʻzning tagiga
  toʻlqinsimon chiziq chizilmadi, chunki “filmga” va “filmni”
  soʻzlari toʻgʻri yozilgan. Biroq birinchi gap grammatik jihatdan
  notoʻgʻri. Siz matnni toʻgʻri yozilgan deb oʻylashingiz mumkin,
  chunki hech qaysi soʻz xato deb belgilanmagan, ammo
  matnda grammatik xatolarni tekshirish vositasi ham aniqlay
  olmaydigan xatoliklar boʻlishi mumkin. Siz matndagi barcha
  grammatik xatolarni tekshirish uchun grammatik xatolarni
  tekshirish vositasiga ishonib qolmasligingiz lozim.